stanford-oval/wikipedia huggingface dataset:
Engelmanninkuusi
Käyttö

Engelmanninkuusta käytetään Pohjois-Amerikassa paperinvalmistukseen ja rakennuspuuksi. Hitaasti korkealla vuoristossa kasvaneita puita käytetään akustisten kitaroiden valmistukseen. Sitä käytetään myös jonkin verran joulukuusina.[lähde? ]  Suomessa engelmanninkuusta käytetään jonkin verran koristepuuna, sillä se menestyy Etelä- ja Keski-Suomessa.
Ellis Island

Ellis Island
Ellis Island etualalla. Taustalla Jersey City.
| --- | --- |
Sijainti:  New York, Jersey City Yhdysvallat
Vesialue:  Upper New York Bay
Pinta-ala:  0,11 km²
Suojelualue:  Statue of Liberty National Monument (en) (käännä suomeksi) 
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Ellis Island on saari Jersey Cityn edustalla Upper New York Bay -lahdella Manhattanista lounaaseen. Saarella sijaitsi vuosina 1892–1954 maahanmuuttajien vastaanottokeskus, jonka läpi miljoonat siirtolaiset saapuivat Yhdysvaltoihin. Nykyisin keskus toimii siirtolaismuseona.
Sijainti, koko ja hallinto

Ellis Island sijaitsee lähellä New Jerseyn rannikkoa. Saaren vieressä on Liberty Island, jolla sijaitsee Vapaudenpatsas.
Saari oli alun perin vain pieni ja matala hiekkasaari, joka oli nousuveden aikaan hädin tuskin näkyvissä. Sen pinta-ala oli 1,3 hehtaaria, mutta sitä on sittemmin kasvatettu täytemaalla 11 hehtaariin.
Alkuperäinen saari on hallinnollisesti osa New Yorkin osavaltiota, ja täytemaalla luotu osuus sekä saarta ympäröivä vesialue kuuluu New Jerseyn osavaltioon.
Ellis Islandin sijainti New Yorkin ja Jersey Cityn välissä merkittynä punaisella nuolella.
Saaren alkuperäinen alue tummanvihreällä, täytemaalla laajennetut osat vaaleanvihreällä, rakennukset ja tiet vaaleanruskealla.
Historia > Varhainen historia

Nimensä Ellis Island on saanut sen vuonna 1770 ostaneelta Samuel Ellisiltä. Sitä ennen saarta kutsuttiin nimellä Oyster Island runsaan osterikannan vuoksi. Merirosvot käyttivät saarta aikoinaan oleskelupaikkanaan.
Liittovaltio rakensi saarelle 1800-luvun alussa Fort Gibson -linnoituksen, joka oli osa samaa linnoitussuunnitelmaa kuin esimerkiksi Castle Clinton.
Historia > Siirtolaisten tarkastuskeskuksena

Ellis Island otettiin laivalla tulleiden siirtolaisten tarkastuskeskukseksi vuonna 1892, ja saarelle rakennettiin uusi päärakennus. Se paloi muiden rakennusten mukana maan tasalle 15. kesäkuuta 1897. Ihmishenkiä ei menetetty, mutta paljon arkistopapereita tuhoutui. Tilalle pystytetyistä rakennuksista tehtiin tulenkestävät. Uusi päärakennus avattiin joulukuussa 1900. Sen jälkeisten 15 vuoden aikana saarelle rakennettiin lisää rakennuksia, kuten sairaalarakennuksia, asuntoloita, tartuntatautiosastoja ja keittiöitä.
Siirtolaisia kuljettavien laivojen ensimmäisen ja toisen luokan matkustajat eivät normaalisti joutuneet kulkemaan Ellis Islandin läpi, vaan heidät tarkastettiin jo laivalla ennen maahan pääsyä. Kolmannen luokan matkustajat joutuivat Ellis Islandille terveystarkastukseen ja laillisuustarkastukseen. Tarkastus kesti normaalisti kolmesta viiteen tuntia, minkä jälkeen 98 prosenttia tulijoista päästettiin maihin. Jos tulijalla oli vaarallinen tartuntatauti, tai jos hänen uskottiin koituvan yhteiskunnalle taakaksi tai ryhtyvän laittomiin töihin, häntä ei päästetty maahan.
Vuosien 1892–1954 välillä Ellis Islandin kautta Yhdysvaltoihin tuli yli 12 miljoonaa siirtolaista. Yksin vuonna 1907 saaren kautta saapui 1,25 miljoonaa siirtolaista. Siirtolaisten virta hidastui ensimmäisen maailmansodan aikana, ja sodan loppuvuosina saarelle internoitiin tuhansia epäilyttäviä vihollismaiden kansalaisia.
Siirtolaisten virta Yhdysvaltoihin tyrehtyi lähes täysin vuosien 1921 (Emergency Quota Act) ja 1924 (Immigration Act of 1924) siirtolaislakien tiukennuksissa. Sen jälkeen Ellis Islandilla säilytettiin lähinnä ihmisiä, joilla oli ongelmia papereidensa kanssa sekä pakolaisia. Tämän lisäksi Yhdysvaltain rannikkovartiosto käytti saarta koulutuspaikkanaan. Viimeinen saarella säilytetty henkilö, eräs norjalainen merimies, vapautettiin vuonna 1954, ja saari suljettiin virallisesti.
Historia > Museona

| Ellis Island National Museum of Immigration |
| --- | --- |
 Ellis Islandin siirtolaismuseo kuvattuna Liberty Islandilta
Tyyppi:  Saari, nähtävyys, Kansallismonumentti 
Sijainti:  Jersey City, New York
Perustettu:  1990
Kotisivut:  nps.gov/elis
Koordinaatit:  40°41′55″N, 74°2′24″W
 fiEllis Island National Museum of Immigration 
  
Presidentti Lyndon B. Johnson julisti vuonna 1965 Ellis Islandin osaksi Vapaudenpatsaan kansallismonumenttia. Saari oli yleisölle avoinna vuosina 1976–1984. Sen jälkeen saarella aloitettiin 160 miljoonaa dollaria maksaneet kunnostustyöt. Päärakennus avattiin uudelleen vuonna 1990 Ellis Island Immigration Museum -siirtolaismuseona. Vuonna 2015 sen nimeksi vaihdettiin Ellis Island National Museum of Immigration. Museossa käy vuosittain noin kaksi miljoonaa vierailijaa.
Saarelle pääsee lautalla, joita lähtee Battery Park -puistosta Manhattanin eteläkärjestä ja Liberty State Park -puistosta Jersey Citystä. Saarelle vie myös silta, mutta se on vain saarella työskentelevien ihmisten ja tavarantoimittajien käytössä.
Aiheesta muualla

Kuvia tai muita tiedostoja aiheesta Ellis Island Wikimedia Commonsissa
Virallinen sivusto
Päärakennuksen aula, jossa siirtolaiset rekisteröitiin.
Italialainen perhe Ellis Islandilla.
Kuva: Lewis Hine, 1905.
Pirun nyrkki (kappale)

| ”Pirun nyrkki” Turmion Kätilöt |
| --- | --- | --- |

Singlen tiedot
 Albumilta: Pirun nyrkki
 Julkaistu: 22. helmikuuta 2006
 Formaatti: CDS
 Tekijä(t): DJ Vastapallo & MC Raaka Pee
 Tyylilaji: industrial metal
 Kesto: 03.49
 Levymerkki: Ranka Recordings
Listasijoitukset
  Suomen virallinen lista: 2.
Turmion Kätilöiden muut singlet
| ”Verta ja lihaa” 2004 | ”Pirun nyrkki” 2006 | ”Minä määrään” 2008 |
Pirun nyrkki on Turmion Kätilöiden kappale ja single yhtyeen vuoden 2006 saman nimiseltä albumilta. Se julkaistiin 22. helmikuuta 2006 levymerkillä Ranka Recordings.
Se debytoi Suomen virallisen listan toisella sijalla, ja pysyi listalla yhteensä seitsemän viikkoa.
Kappaleet

Pirun nyrkki – 3.49
Verta ja lihaa – 6.43 (Proteus Mental Remix)
Verta ja lihaa – 6.44 (Proteus Instrumental Remix)
Kokoonpano

| --- | --- |
 Yhtye MC Raaka Pee – laulu  Spellgoth – laulu  DJ Vastapallo – kitara  Master Bates – basso  DQ – rummut :  Tuotanto Minerva Pappi – masteroija  Mikko Karmila – miksaaja  Mikko Nieminen – tuottaja (kappaleet 2 ja 3)
Ensaïmada

Ensaïmadoja
Ensaïmada (esp. Ensaimada de Mallorca) on mallorcalainen leivonnainen, jonka koko ja täytteet vaihtelevat.
Legendan mukaan Ensaïmada syntyi inkvisition ollessa pahimmillaan. Sen sisältämän sianrasvan avulla juutalaiset ja muslimit voitiin helposti erottaa kristityistä.
Euroopan unioni on myöntänyt Ensaïmadalle nimisuojan, ja nimeä saa käyttää vain, jos täyttää tietyt komission asettamat kriteerit.
Dytiscoidea

| Dytiscoidea |
| --- | --- |
 Eräitä yläheimon kovakuoriaisia sukeltajien (Dytiscidae) heimossa
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Petokuoriaiset Adephaga
Yläheimo::  Dytiscoidea  Leach, 1815
Heimot
 Amphizoidae  Aspidytidae  Sukeltajat (Dytiscidae)  Hygrobiidae  Meruidae  Pohjasukeltajat (Noteridae) 
Katso myös
   Dytiscoidea Wikispeciesissä   Dytiscoidea Commonsissa 
Infobox OKNimi-testi OK: 
Dytiscoidea on petokuoriaisiin (Adephaga) kuuluva yläheimo.
Heimoja

Amphizoidae
Aspidytidae
Sukeltajat (Dytiscidae)
Hygrobiidae
Meruidae
Pohjasukeltajat (Noteridae)
Sukupuuttoon kuolleet heimot:
† Colymbotethidae
† Coptoclavidae
† Liadytidae
† Parahygrobiidae
Planeetta (kappale)

| Planeetta Remu |
| --- | --- | --- |

Singlen tiedot
 Julkaistu: 14. tammikuuta 2009
 Tyylilaji: rock, tango
 Levy-yhtiö: Edel Records Finland
Remun muut singlet
| Paholaisen masurkka 1986 | Planeetta 2009 |   |
Planeetta on suomalaismuusikko Remun single ja kappale, jolla hän osallistui vuoden 2009 Eurovision laulukilpailun Suomen karsintaan, ja pääsi sillä finaaliin asti. Single julkaistiin 14. tammikuuta 2009.
Single myi nopeasti platinalevyyn oikeuttavan määrän eli 10 000 kappaletta. Se oli esimakua kesäksi 2009 julkaistavaksi tarkoitetulta Remu Goes Rock'n Tango -albumilta, jonka piti sisältää vanhoja tangoklassikoita sekä uuttakin materaalia. "Planeetan" ovat sanoittaneet Remu, Ilkka Vainio ja Risto Asikainen.
Aluksi Yleisradio meinasi hyllyttää kappaleen, koska se oli näkyvästi esillä Planeetta-nimisen yrityksen nettisivulla, eikä kilpailujen säännöissä sallita minkäänlaista mainostusta. Myöhemmin YLE ja Remun levy-yhtiö sopivat, että "Planeetta"-kappaletta ei käytetä Euroviisujen aikana samannimiseen yritykseen viittaavissa yhteyksissä. Remu sai siis osallistua kilpailuihin.
Aiheesta muualla

Single Edel Records Finlandin sivuilla[vanhentunut linkki]
Eurovision Laulukilpailu - Remu (Arkistoitu – Internet Archive)
Pohjois-Eleuthera

Pohjois-Eleutheran sijainti
Pohjois-Eleuthera on yksi Bahaman hallintoalueista. Se kattaa Eleutheran saaren pohjoisosan ja pienen naapurisaaren Current Islandin. Pohjois-Eleutheran asukasluku on 2 981 ja sen hallinnollinen keskus on Upper Bogue.
Ploštša Ukrajinskyh’ Herojivin metroasema

| Ploštša Ukrajinskyh’ Herojiv (Площа Українських Героїв) |
| --- | --- |

 Kiovan metro 
Perustiedot
Metrolinjat:  Obolonsko-Teremkivska-linja
Sijainti:  50°26′22″N, 30°31′00″E
Paikkakunta:  Kiova, Ukraina
Avattu:  19. joulukuuta 1981
Rakenne
Tyyppi:  tunneliasema
Ploštša Ukrajinskyh’ Herojiv (ukr. Площа Українських Героїв; toukokuuhun 2023 asti Ploštša Lva Tolstoho, ukr. Площа Льва Толстого) on yksi Kiovan metron asemista. Se avattiin 19. joulukuuta 1981. Asema oli aiemmin nimetty kirjailija Leo Tolstoin mukaan; toukokuussa 2023 se nimettiin Ukrainan sankarien mukaan.
Galleria

Aseman lippuhalli
Asemalaituri
Aiheesta muualla

Kuvia tai muita tiedostoja aiheesta Ploštša Ukrajinskyh’ Herojivin metroasema Wikimedia Commonsissa
| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Maidan Nezaležnosti ▷ Herojiv Dnipra |  |  Obolonsko-Teremkivska-linja |  | Olimpijska ▷ Teremkyn metroasema |
muokkaa wikidataa
Pohjois-Dakotan lippu

Pohjois-Dakotan lippu (1911–)
Pohjois-Dakotan lippu on Yhdysvaltain osavaltio Pohjois-Dakotan virallinen tunnus sen sinetin ohella. Lipussa on sinisellä taustalla valkopäämerikotka, joka pitelee nuolia ja oliivipuun oksaa. Kotkan suussa on nauha, jossa lukee ”E pluribus unum”, eli ”Monesta yksi”. 13 kultaista tähteä symboloivat Yhdysvaltain 13 alkuperäistä osavaltiota. Käytännössä kuva on samanlainen kuin Yhdysvaltain vaakuna. Kotkan alapuolella lukee osavaltion englanninkielinen nimi ”North Dakota”.
Lipun viralliset mittasuhteet ovat 26:33, mutta yleensä käytetään versiota, joka on 3:5. Nykyinen lippu otettiin käyttöön 11. maaliskuuta 1911.
Pirullista peliä

| Pirullista peliä> Sleuth |
| --- | --- |

Ohjaaja:  Joseph L. Mankiewicz
Käsikirjoittaja:  Anthony Shaffer
Perustuu:  Shafferin näytelmään Vainukoira
Tuottaja:  Morton Gottlieb
Säveltäjä:  John Addison
Kuvaaja:  Oswald Morris
Leikkaaja:  Richard Marden
Tuotantosuunnittelija:  Ken Adam
Pääosat:  Laurence Olivier Michael Caine
Valmistustiedot
Valmistusmaa:  Yhdistynyt kuningaskunta
Tuotantoyhtiö:  Palomar Pictures 20th Century Fox
Levittäjä:  20th Century Studios Netflix
Ensi-ilta:  1972
Kesto:  138 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Pirullista peliä tai Mestarihuijarit (Sleuth) on Joseph L. Mankiewiczin ohjaama jännityselokuva vuodelta 1972. Sen on käsikirjoittanut Anthony Shaffer oman Tony-palkitun näytelmänsä Sleuth (1970, suom. Vainukoira) pohjalta. Elokuvan pääosia näyttelevät Laurence Olivier ja Michael Caine, jotka olivat molemmat rooleistaan ehdolla Oscar-palkinnon saajiksi. Elokuva jäi Mankiewiczin viimeiseksi ohjaukseksi.
Juoni

Andrew Wyke (Olivier) on menestyvä ja ikääntyvä rikoskirjailija, jonka suuri kartano on täynnä erilaisia yllättäviä mekanismeja, liikkuvia nukkeja ja pelivälineitä. Hän on kutsunut vaimonsa rakastajan, italialaissukuisen kampaamonomistaja Milo Tindlen (Caine) luokseen. Andrew kertoo kyllästyneensä vaimoonsa ja pyytää Miloa huolehtimaan tästä. Suunnitelman rahoittamiseksi ja kalliista maustaan tunnetun vaimon elättämiseksi Andrew ehdottaa, että Milo varastaisi hänen korujaan kartanosta, myisi ne ulkomailla ja Andrew saisi puolestaan korvauksen vakuutusyhtiöltä. Milo epäröi mutta lopulta suostuu ja joutuu houkutelluksi monimutkaiseen peliin, jonka tarkoitukseksi hän aluksi luulee ryöstön harjoittelun. Kun kassakaappi on avattu, Andrew uhkaakin Miloa aseella ja kertoo ampuvansa tämän lavastettuaan hänet pelin avulla varkaaksi. Andrew näyttää ampuvan Miloa päähän.
Päiviä myöhemmin poliisitarkastaja Doppleriksi esittäytyvä mies saapuu kartanoon tutkimaan Milon katoamistapausta. Andrew kiistää ensin tietävänsä asiasta mitään, mutta huomaa olevansa pulassa tarkastajan huomioiden ja päätelmien edessä. Hän tunnustaa muutaman päivän takaisen ampumavälikohtauksen mutta väittää Milon lähteneen kartanosta elossa. Todisteiden valossa Doppler kuitenkin pidättää Andrew’n. Sitten Doppler paljastaakin hänelle olevansa valeasuinen Milo.
Milo kertoo, että nyt alkaa uusi peli. Hän kertoo käyneensä juuri kuristamassa kuoliaaksi Andrewn rakastajattaren Tean ja sijoittaneensa kartanoon erilaisia todisteita, jotka osoittaisivat Andrew’n syylliseksi. Andrew soittaa Tealle, ja tämän puhelimeen vastaava itkevä huonetoveri Joyce vahvistaa Tean kuolleen. Andrew alkaa paniikissa etsiä Milon lavastamia todisteita kartanosta tämän arvoituksellisten vihjeiden perusteella. Andrew löytää niistä viimeisen juuri kun Milo sanoo poliisiauton saapuvan kartanon pihaan. Milo menee ovelle ja juttelee pitkään poliisien kanssa. Lopulta hän on päästävinään poliisit sisään, mutta silloin paljastuu ettei mitään poliiseja ole. Milo paljastaa että hän valehteli Joycen avustamana Tean kuolemasta ja onnistui näin petkuttamaan Andrew’ta jo toistamiseen.
Milo alkaa tehdä lähtöä, mutta nöyryyttää Andrew’ta vielä kertomalla erilaisia salaisuuksia Andrew’n naissuhteista. Andrew uhkaa Miloa aseella, mutta Milo sanoo arvanneensa tämän ja kutsuneen sittenkin poliisit paikalle. Andrew ei usko enää mitään ja ampuu Miloa. Poliisien tullessa hän ei mene avaamaan. Kuolinhetkellään Milo pyytää Andrew’ta vakuuttamaan poliisille että kyse oli vain pirullisesta pelistä.
Vastaanotto

Pirullista peliä sai neljä Oscar-, kolme Golden Globe- ja neljä Bafta-palkintoehdokkuutta.  New York Film Critics Circle valitsi Olivier’n vuoden parhaaksi näyttelijäksi.
Uusintaversio

Vuonna 2007 Kenneth Branagh ohjasi Shafferin näytelmästä Harold Pinterin kirjoittaman, nykyaikaan sijoittuvan uuden elokuvaversion, joka sekin tunnetaan nimellä Pirullista peliä (Sleuth). Siinä Michael Caine näyttelee kirjailijaa ja Jude Law puolestaan Miloa.
Käännös suomeksi
Pohjois-Epeiros

Historiallinen Epeiros
  Nykyinen Kreikan Epeiros
  Kreikkalaisten asuttama ”Pohjois-Epeiros”
Pohjois-Epeiros (kreik. Βόρειος Ήπειρος, Vóreios Ípeiros, alb. Epiri i Veriut) on nimi, jota käytetään niistä historiallisen Epeiroksen osista, jotka kuuluvat nykyään Albanialle. Pohjois-Epeiroksessa asuu merkittävä kreikkalaisvähemmistö.
Nimeä Pohjois-Epeiros käytettiin ensimmäistä kertaa vuonna 1886 kuvaamaan Janinan (nyk. Ioánnina) vilayetin pohjoisosaa. Kreikkalaiset alkoivat käyttää nimeä vuonna 1913 kun Albania itsenäistyi. Kreikkalaisten pitivät aluetta maantieteellisesti, historiallisesti, kulttuurillisesti ja etnisesti osana Kreikan Epeirosta. Keväällä 1914 kreikkalaiset perustivat Pohjois-Epeiroksen autonomisen tasavallan. Alue oli Kreikan hallussa vuodesta 1914 vuoteen 1916. Maaliskuussa 1916 kreikka yritti valloittaa alueen uudestaan tuloksetta. Italia, jonka hallussa oli suuri osa Albaniaa, hääti kreikkalaisjoukot alueelta vuonna 1917. Kreikka sai alueen vuoden 1919 Pariisin rauhankonferenssissa. Alue palasi Albanian haltuun Kreikan–Turkin sodan jälkeen. Italian–Kreikan sodan aikana Kreikka miehitti Pohjois-Epeirosta kuuden kuukauden ajan Kreikan taisteluun asti.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Northern Epirus
Dosdela

| Dosdela |
| --- | --- |

Henkilötiedot
Koko nimi:  Hanad Hassan
Syntynyt: 16. elokuuta 1993 (ikä 31) Helsinki, Suomi
Muusikko
Taiteilijanimi:  Hanadosdelaghetto Nuori kotka / Kotka
Aktiivisena:  2014–
Tyylilajit:  rap, pop, parodiamusiikki
  [ Muokkaa Wikidatassa ] [ ohje ]  
Dosdela (oikealta nimeltään Hanad Hassan, s. 16. elokuuta 1993 Helsinki, Suomi) on suomalainen mediapersoona, tubettaja sekä artisti, joka laulaa myös metalliyhtye Lähiöbotoxissa. Hassan tuli tunnetuiksi ystävänsä Seksikkään-Suklaan kanssa tehtyjen lyhyiden humorististen videoiden kautta.
Elämä ja ura

Dosdela kuvaa ystävänsä Seksikkään-Suklaan kanssa lyhyitä hauskoja videoita Vine-, Instagram- sekä YouTube-videoiksi. Videoiden aiheina on usein maahanmuuttajat, parisuhteet, suomalaisuus sekä ajankohtaiset asiat. Osa videoista on tehty myös parodioimaan tunnettujen artistien kappaleita, esimerkiksi Draken ”Controlla” on saanut Dosdelan käsissä nimekseen ”Kontula (Conrolla 00940 Remix)”.
6. toukokuuta 2016 Dosdela julkaisi ensimmäisen singlensä ”Niiku97”, jolla esiintyi myös Seksikäs-Suklaa. Kappale oli Lihamyrsky-levy-yhtiön Tumma toukokuu -kampanjan ensimmäinen julkaisu.
Yksityiselämä

Hassan on valmistunut ylioppilaaksi Vuosaaren lukiosta vuonna 2012. Lukion jälkeen Hassan sai luokanopettajan opiskelupaikan Lapin yliopistosta mutta opinnot jäivät kesken mediauran takia.
Hassanin vanhemmat ovat alun perin kotoisin Somaliasta.
Diskografia > EP:t

Denssi & Chill (yhdessä Seksikkään Suklaan kanssa, 2018)
Diskografia > Singlet

”Niiku97” (mukana Seksikäs-Suklaa, 2016)
”Vesa Keskinen” (mukana Seksikäs-Suklaa, 2017)
”Mis asun” (mukana Seksikäs-Suklaa ja VG+, 2017)
”Jari Sillanpää” (mukana Seksikäs-Suklaa, 2017)
”Taistelijat” (mukana Seksikäs-Suklaa, 2018)
"Mikä kesä" (mukana Seksikäs-Suklaa, 2019)
"Mitä sä flexaat?" (mukana Seksikäs-Suklaa, 2019)
"Herkku" (mukana Seksikäs-Suklaa, 2020)
"Tuplavuoro" (mukana Seksikäs-Suklaa, 2020)
"Se on voitto!" (Oi Suomi on)" (mukana Seksikäs-Suklaa, 2021)
"Häätö" (mukana Seksikäs-Suklaa, 2021
"Jano" (mukana Seksikäs-Suklaa, Pōhja-Korea ja gameboytetris, 2022)
Pirun nyrkki

| Pirun Nyrkki Turmion Kätilöt |
| --- | --- | --- |

Studioalbumin tiedot
 Äänitetty : 2005
 Julkaistu: 29. maaliskuuta 2006
 Tuottaja(t): MC Raaka Pee & DJ Vastapallo
 Tyylilaji: industrial metal
 Kesto: 28.24
 Levy-yhtiö: Spinefarm Records
Listasijoitukset
  Suomen virallinen lista: 7.    Fyysinen albumilista 3. 
Turmion Kätilöiden muut julkaisut
| Niuva 20 2005 | Pirun Nyrkki 2006 | U.S.C.H! 2008 |
Singlet albumilta Pirun nyrkki
 ”Pirun nyrkki” Julkaistu: 22. helmikuuta 2006
Pirun Nyrkki on Turmion Kätilöiden toinen albumi. Se julkaistiin 29. maaliskuuta 2006.  Musiikki albumilla on koneistetumpaa kuin edellisellä albumilla Hoitovirhe (2004). Muutamasta albumin kappaleesta kitarat on jätetty kokonaan pois. Velcran laulaja Jessi Frey laulaa albumilla kappaleessa ”Irstauden ilosanoma”.
Kappaletta Pirun nyrkki on käytetty elokuvan V2 – Jäätynyt enkeli soundtrackilla.
Kappaleet

Mistä veri pakenee – 4.32
Pirun Nyrkki – 3.48
Messu – 0.56
Eläköön! – 2.59
Tirehtööri – 4.08
MTV/DNA – 3.54
Härkä – 2.06
Illuusio musiikista – 0.26
Irstauden ilosanoma – 3.29 (feat. Jessi Frey)
Piiloviestien Neitietsivä – 2.03
Verta ja lihaa – 6.41 (Proteus Mental Remix)
Kokoonpano

MC Raaka Pee – laulu
Spellgoth – laulu
DJ Vastapallo – kitara
Master Bates – basso
DQ – rummut
Arvostelut

Desibeli.net:
Imperiumi.net:
Puppe-koira

Puppe-koira (engl. Spot the Dog) on brittiläisen kuvittaja Eric Hillin luoma keltainen ruskeapilkkuinen koiranpentu.
Hill keksi Pupen alun perin 3-vuotiaalle lapselleen ja laati ensimmäisenä kirjan Missä Puppe piileksii?. Nykypäivänä Puppe-kirjat ovat suosittuja lastenkirjoja, joita on käännetty kymmenille kielille. Pupesta on tehty myös TV-animaatioita, VHS-kasetteja ja DVD-levyjä.
Puppe-kirjoissa esiintyvät ainakin seuraavat hahmot:
Puppe-koira
Pepi, Pupen äiti
Sami-koira, Pupen isä
Vilho-apina, Pupen ystävä
Helena-virtahepo, Pupen ystävä
Tommi-krokotiili, Pupen ystävä
Emily Brydon

Emily Brydon (Altenmarkt-Zauchensee 2009)
Emily Brydon (s. 27. huhtikuuta 1980 Fernie, Brittiläinen Kolumbia) on kanadalainen alppihiihtäjä, joka on parhaimmillaan vauhtilajeissa.
Brydon saavutti Anja Pärsonin jälkeen hopeaa junioreiden MM-kilpailujen pujottelussa Kanadan Lac Beauport'ssa helmikuussa 2000. Uransa ensimmäisen maailmancupin palkintokorokepaikan hän sai oltuaan kolmas syöksylaskussa St. Moritzissa 16. joulukuuta 2000. Ensimmäisen voittonsa hän saavutti samalla paikkakunnalla supersuurpujottelussa 3. helmikuuta 2008.
Kaudella 2004–2005 hän sijoittui alppiyhdistetyn cup-pisteissä kolmanneksi.
Brydon on aikuisten arvokilpailuissa sijoittunut parhaimmillaan seitsemänneksi St. Antonin MM-kisojen 2001 alppiyhdistetyssä. Olympialaisissa hänen paras sijoituksensa on Torinon 2006 supersuurpujottelun yhdeksäs sija.
Saavutuksia

Olympialaiset:
Torino 2006: supersuurpujottelu yhdeksäs, alppiyhdistetty 13.
Vancouver 2010: alppiyhdistetty 14.
MM-kilpailut:
St. Anton 2001: alppiyhdistetty seitsemäs, supersuurpujottelu 12.
St. Moritz 2003: alppiyhdistetty 11.
Santa Caterina 2005: syöksylasku 11., alppiyhdistetty 13.
Åre 2007: alppiyhdistetty kymmenes, supersuurpujottelu 13.
Val d'Isère 2009: syöksylasku 11., supersuurpujottelu 13.
Maailmancupin palkintosijat:
Syöksylasku:
Kausi 2000–2001: St. Moritz kolmas
Kausi 2006–2007: Tarvisio kolmas
Kausi 2007–2008: Cortina d'Ampezzo kolmas
Kausi 2009–2010: Lake Louise toinen ja kolmas
Supersuurpujottelu:
Kausi 2005–2006: Val d'Isere kolmas
Kausi 2007–2008: St. Moritz toinen & voitto
Alppiyhdistetty:
Kausi 2004–2005: San Sicario kolmas
Kokonaiskilpailu:
Kausi 2004–2005: alppiyhdistetyn cup kolmas
Kausi 2007–2008: supersuurpujottelucup viides
Aiheesta muualla

Virallinen sivusto (englanniksi)
Erich Juskowiak

Erich Juskowiakin hautakivi.
Erich Juskowiak (7. syyskuuta 1926 Oberhausen – 1. heinäkuuta 1983 Dortmund) oli saksalainen jalkapalloilija.
Juskowiak kuului Länsi-Saksan maajoukkueeseen vuosina 1951–1959 ja oli mukana maan vuoden 1958 MM-kisojen joukkueessa. Urallaan hän pelasi maajoukkueessa yhteensä 31 ottelua ja teki niissä neljä maalia. Seurajoukkuetasolla Juskowiak edusti FC 08 Oberhausenia, RW Oberhausenia, Wuppertalia ja Fortuna Düsseldorfia.
Emily Bett Rickards

| Emily Bett Rickards |
| --- | --- |
 Rickards vuonna 2017.
Henkilötiedot
Syntynyt: 24. heinäkuuta 1991 (ikä 33) Vancouver, Kanada
Ammatti:  näyttelijä
Näyttelijä
Aktiivisena:  2012–
Merkittävät roolit:  Felicity Smoak / Overwatch (Arrow)
 Nimikirjoitus
Aiheesta muualla
IMDb 
Emily Bett Rickards (s. 24. heinäkuuta 1991 Vancouver) on kanadalainen näyttelijä, joka tunnetaan parhaiten roolistaan The CW-kanavan action-draamasarjassa Arrow, jossa hän näyttelee Felicity Smoakia. Hän on näytellyt myös hevosaiheisessa elokuvassa Tyttö ja villivarsa 3 vuonna 2012.
Rickards syntyi ja kasvoi Brittiläisessä Kolumbiassa. Hän harrasti nuorena tanssia ja näytteli musikaaleissa. Lukion jälkeen hän opiskeli vancouverilaisessa elokuvakoulussa. Rickards sai ensimmäiset roolinsa televisioelokuvista ennen kuin pääsi televisiosarjan Arrow ensimmäiselle tuotantokaudelle näyttelemään Felicity Smoakia. Hänen roolinsa sai yleisöltä hyvän vastaanoton, jolloin tuottajat päättivät lisätä alun perin sivuhahmoksi kirjoitetun Felicityn yhdeksi sarjan päähenkilöistä. Tällöin Rickards pääsi merkittävään osaan sarjan toiselle ja kolmannelle tuotantokaudelle.